Okresná prokuratúra Košice I 
Mojmírova 5, 041 47 Košice 1

Sp. zn. : 1 Pv 52/12/8802	Košice I, 10.4.2013
EEČ : 2-63-106-2013

U Z N E S E N I E

Trestná vec:	obvinený XXXXX  
Prečin:	Nebezpečné vyhrážanie podľa § 360 odsek 2 písmeno b Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Košice I
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX I zo dňa 22.1.2012, spisová značka 1 Pv 52/12/8802, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
v Košiciach v byte na Kalinovskej ul. č. 7 dňa 21.01.2012 v čase okolo 09.00 hod. fyzicky napadol svoju manželku XXXXX tým spôsobom, že ju päsťami bil do oblasti tváre, počas čoho sa jej vyhrážal, že ju dobije a vyhodí von oknom, čím svojím konaním u XXXXX vzbudil dôvodnú obavu, že svoje vyhrážky naplní.  

Uznesením prokurátora Okresnej prokuratúry XXXXX I zo dňa 22.1.2012, spisová značka 1 Pv 52/12/8802, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením povereného príslušníka Obvodného oddelenia Policajného zboru XXXXX Dargovských hrdinov, ČVS: ORP-283/DH-KE-2012 z 21.01.2012 bolo podľa § 199 ods. 1 Trestného poriadku začaté trestné stíhanie a  súčasne bolo podľa § 206 ods. 1 Trestného poriadku vznesené obvinenie XXXXX, narodenému dňa XXXXX v Košiciach, trvale bytom XXXXX, XXXXX č. 7 za prečin nebezpečného vyhrážania podľa § 360 ods. 1, ods. 2 písm. b) Trestného zákona na tom skutkovom základe, že v Košiciach v byte na XXXXX dňa 21.01.2012 v čase okolo 09.00 hod. fyzicky napadol svoju manželku XXXXX tým spôsobom, že ju päsťami bil do oblasti tváre, počas čoho sa jej vyhrážal, že ju dobije a vyhodí von oknom, čím svojím konaním u XXXXX vzbudil dôvodnú obavu, že svoje vyhrážky naplní.  
Po skončení skráteného vyšetrovania bolo uznesením Okresnej prokuratúry XXXXX I sp. zn. 1 Pv 52/12 z 22.01.2012 trestné stíhanie voči XXXXX podmienečne zastavené podľa § 204 ods. 1, § 216 ods. 1 písm. a), b), c) Trestného poriadku a podľa § 216 ods. 2 Trestného poriadku bola obvinenému Žilavému určená skúšobná doba v trvaní 12 (dvanásť) mesiacov. 
	Uznesenie o podmienečnom zastavení trestného stíhania nadobudlo právoplatnosť dňa 28.02.2012 a skúšobná doba obvinenému uplynula dňa 28.02.2013.
	Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a  vyhovel aj ďalším uloženým obmedzeniam a povinnostiam, rozhodne prokurátor, že obvinený sa osvedčil. Inak rozhodne, a to prípadne aj počas skúšobnej doby, že sa v trestnom stíhaní pokračuje.
	Obvinený XXXXX počas skúšobnej doby viedol riadny život a nedopustil sa ďalšej trestnej činnosti, ako to vyplýva zo správy Obvodného úradu XXXXX, Odboru všeobecnej vnútornej správy, zo správy Miestneho úradu mestskej časti XXXXX - Dargovských hrdinov, ako aj z odpisu z registra trestov obvineného.
	Vzhľadom na uvedené bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Erika Konkolyová
prokurátorka